Foto: RIA Novosti «Formula-1»ning amaldagi chempioni, Mercedes jamoasi vakili Lyuis Xemilton Rossiya Gran-prisidagi mukofotlash marosimi vaqtida prezident Vladimir Putindan maxsus iltimos oldi. Bu haqda The Sun xabar bermoqda. Xemilton Sochidagi poygada g‘olib chiqdi. Siyosatchi o‘z tarjimoni orqali britaniyalikdan unga g‘oliblarga beriladigan ichimlikni sachratmaslik haqida so‘ragan. Bunga javoban Xemilton shunday dedi: "Ha, men sizga sachratmayman. O‘tgan yili buni men qilmagandim. Bu boshqa kimdir edi». Xemilton Rossiya Gran-prisida g‘alaba qozondi, ikkinchi o‘rinni uning Mercedes bo‘yicha sherigi Valtteri Bottas, uchinchi pog‘onani Ferrari’dan Sebastyan Fettel egalladi. Britaniyalik chempionat umumiy jadvalida birinchi o‘rinni egallab turibdi, u 308 ochkoga ega. Ushbu mavsumda u «Formula-1»ning sakkizta bosqichida g‘olib chiqdi.